text: VÍF er í ár at rokna sum FM-favorittur í Burn-deildini og vann við trimum málum í Hoyvík. Hoyvíkskvinnur vunnu tó á VÍF, og StÍF byrjaði við sigri á Eiði.
text: #000002
text: Fyrsta veruliga hondbóltsvikuskifti í 2023 /2024 kappingarárinum er farið afturum. Tveir dystir í fremstu deildunum vórðu spældir leygardagin, og tríggir vóru á skránni í gjár.Les eisini: Hondbólturin er av álvara byrjaður afturÍ Burn-deildini spældu greipuvinnararnir móti liðnum, sum vann grundspælið í fjør. H71 hevur mist fleiri lyklaspælarar - millum annað ársins spælara Róa Ellefsen á Skipagøtu og ársins verjuspælara Peter Krogh - meðan VÍF hevur hildið fast í stammuni.Millum annað tí eru vestmenningar at meta sum FM-favorittar, og tað eydnaðist eisini at vinna í Hoyvík í gjár. VÍF legði hart út og var einaferð á odda 11-4. Tað gekk betri hjá H71 síðstu løtuna í hálvleikinum og beint eftir steðgin, men VÍF-sigurin kom ikki heilt í vanda: Trý mál á muni í steðginum og trý mál á muni tá samanumkom.Hallur Árason (nr.24) skoraði fýra mál fyri VÍF í trý-máls sigrinum (Savnsmynd: Sverri Egholm)Sára Jacobsen (nr.25) skoraði heili tíggju mál í gjár (Savnsmynd: Sverri Egholm)Kvinnurnar hjá H71 hava eisini mist nógvar spælarar, men í gjár vann liðið við fýra málum, tá VÍF vitjaði. Tað leikaði leingi javnt á og var eisini javnt í steðginum, men sum seinni hálvleikur leið, tóku hoyvíkskvinnur eitt sindur yvir. Sára Jacobsen gjørdi bart á strikuni við tíggju málum.Á Eiði var nýggi StÍF-spælarin ovast á listanum yvir toppskjúttar Natasja Hammer er komin aftur úr íslendskum hondbólti og spælir nú í hvítum og reyðum. Hon skoraði átta ferðir, tá unga StÍF-liðið, ið framvegis eisini hevur japanskan íblástur, vann tryggan sigur á EB. Heimaliðið hevði tungt við at skora fyri steðgin, og í byrjanini av seinna hálvleiki fór StÍF veruliga frá.Í annaðkvøld eru grannauppgerðir í høllini á Hálsi.SMS-deildin 1. umfarÍ dag, sunnudagin 10.09H71 - VÍF 34-30 (15-15)Toppskjúttar: Sára Jacobsen 10 mál, Fríða Nolsøe Olsen 8 málSí dómaraseðlan herEB - StÍF 22-29 (7-11)Toppskjúttar: Masa Varajic og Nukaaka Petrussen Lyberth 6 mál, Natasja Hammer 8 mál og Maria Mrdalo 6 málSí dómaraseðlan herLeygardagin 09.09Stjørnan - VB 29-26 (12-15)Toppskjúttar: Savica Mrkikj 10 mál, Durita Krosslá Hjelm 8 málSí dómaraseðlan herTýsdagin 12.0918.00: Neistin - KyndilBurn-deildin 1. umfarÍ gjár, sunnudagin 10.0916.00: H71 - VÍF 25-28 (9-12)Toppskjúttar: Sveinur Olafsson 8 mál, Filip Jojic 7 málSí dómaraseðlan herLeygardagin 09.09StÍF - KÍF 26-34 (13-16)Toppskjúttar: Rasmus Søby 8 mál, Trúgvi Hávardsson 7 málSí dómaraseðlan herTýsdagin 12.0920.00: Neistin - KyndilFrí: Team Klaksvík (Sjey lið eru, í mun til SMS-deildina har átta lið luttaka)
text: #000004